ddrg/super_eurlex huggingface dataset:
33.

gentager sin stærke støtte til Cyperns genforening på grundlag af en retfærdig og gennemførlig aftale for begge befolkningsgrupper og glæder sig i denne forbindelse over den fælles erklæring fra lederne af de to befolkningsgrupper om at genoptage drøftelserne om en genforening af Cypern og begge parters tilsagn om at ville støtte en aftale baseret på en føderation bestående af to zoner og to samfund med politisk lighed, og at det forenede Cypern som medlems af FN og EU vil have status som en enkelt internationalt anerkendt juridisk person, fælles suverænitet og et fælles cypriotisk statsborgerskab; roser tilsagnet fra begge sider om at skabe en positive atmosfære med henblik på at sikre, at drøftelserne bliver succesfuldt, og til tillidsskabende foranstaltninger til støtte for forhandlingsprocessen; anmoder Tyrkiet om aktivt at støtte forhandlingerne med sigte på en retfærdig, omfattende og levedygtig aftale under FN's generalsekretærs auspicier og i overensstemmelse med de relevante resolutioner fra FN's Sikkerhedsråd; opfordrer Tyrkiet til at begynde at trække sine styrker tilbage fra Cypern og overdrage det afspærrede område Famagusta til FN i overensstemmelse med FN's Sikkerhedsråds resolution 550 (1984); opfordrer Republikken Cypern til at åbne Famagustas havn under tilsyn af EU's toldmyndighed for at fremme et positivt klima for et vellykket resultat af de igangværende genforeningsforhandlinger og til at tillade tyrkisk-cyprioter at handle direkte og lovligt, på en måde der er acceptabel for alle parter; tager forslagene fra Cyperns regering om ovenstående spørgsmål til efterretning;
27.

glæder sig over tiltag som »Slow Food«, der bidrager til, at alle lærer at sætte pris på vores mads sociale og kulturelle betydning, og glæder sig over initiativet »Wine in Moderation«, som fremmer en livsstil og et alkoholforbrug, der er kendetegnet af mådehold;
58.

understreger behovet for at sikre en vedvarende strøm af rettidige, nøjagtige, omfattende og upartiske oplysninger, der kan danne grundlag for det analysearbejde af høj kvalitet, som er en forudsætning for at styrke kapaciteten og ansvarsbevidstheden hos Parlamentets politiske beslutningstagere og dermed skabe større interinstitutionel synergi inden for den fælles handelspolitik, samtidig med at det sikres, at Parlamentet får fuldstændige og korrekte oplysninger i alle faser, også via adgang til EU's forhandlingsoplæg efter passende procedurer og på passende betingelser, idet Kommissionen bør være proaktiv og gøre sit yderste for at garantere en sådan informationsstrøm; understreger endvidere, at det er vigtigt, at der stilles oplysninger til rådighed for Parlamentet for at undgå, at der opstår uheldige situationer, hvor der eventuelt kan opstå misforståelser mellem institutionerne, og værdsætter i denne forbindelse de regelmæssige tekniske briefinger, som Kommissionen arrangerer om forskellige emner; beklager, at Parlamentet ved flere lejligheder har modtaget relevante oplysninger via alternative kanaler snarere end fra Kommissionen;
1.

henstiller til kommissæren for udvikling og næstformanden i Kommissionen/Unionens højtstående repræsentant for udenrigsanliggender og sikkerhedspolitik: a) at tilskynde til, at de berørte stater og væbnede ikke-statslige aktører undertegner handlingsplaner for beskyttelse af børn i væbnede konflikter med FN's kontor for generalsekretærens særlige repræsentant for børn i væbnede konflikter og samtidig minde om, at et sådant engagement med væbnede ikke-statslige grupper ikke indebærer støtte til eller anerkendelse af legitimiteten af disse aktørers aktiviteter b) at anerkende den indsats, som FN og internationale og ikke-statslige organisationer har gjort, med hensyn til at overtale væbnede ikke-statslige aktører til at beskytte børn, og samtidig gentage, at dette ikke indebærer støtte til eller anerkendelse af legitimiteten af disse aktørers aktiviteter c) at indføre målet om at forebygge og gøre en ende på rekruttering og tvungen inddragelse af børn under 18 år og om at sikre deres frigivelse og reintegration i samfundet i politiske dialoger med tredjelande — for eksempel inden for rammerne af Cotonou-aftalen d) at gentage, at stater og væbnede ikke-statslige aktører skal overholde den humanitære folkeret og den internationale humanitære sædvaneret, og at støtte dem i deres bestræbelser på at træffe særlige foranstaltninger for at beskytte civilbefolkningen og især børn, og samtidig at minde om, at sådanne aktiviteter med væbnede ikke-statslige grupper ikke indebærer støtte til eller anerkendelse af legitimiteten af disse aktørers aktiviteter e) at minde om, at den humanitære folkeret er en retlig ramme, der forpligter ikke-statslige væbnede grupper, og at den fælles artikel 3 i Genèvekonventionerne og den anden tillægsprotokol af 1977 begge vil tjene dette formål i lighed med en lang række sædvaneregler i humanitær folkeret; at undersøge, som et spørgsmål af stor betydning, hvorvidt de eksisterende bestemmelser, der regulerer den humanitære folkerets, er egnede til at behandle spørgsmål om ikke-statslige aktører, eller hvorvidt yderligere regulering er nødvendig f) at indgå i dialog med væbnede ikke-statslige aktører — enten direkte eller indirekte gennem specialiserede ngo'er og humanitære organisationer — vedrørende spørgsmålet om beskyttelsen af piger og drenge med henblik på at lindre børns lidelser i væbnede konflikter og indtrængende opfordre væbnede ikke-statslige aktører til at undertegne løftet om tilsagn til »Geneva Call« om beskyttelse af børn mod konsekvenserne af væbnede konflikter g) at støtte humanitære organisationer, der indgår i dialog med væbnede ikke-statslige aktører for at fremme respekt for internationale humanitære normer i væbnede konflikter, navnlig beskyttelse af børn ved hjælp af politiske, diplomatiske og finansielle midler h) at opfordre medlemsstaterne til at tilslutte sig de internationale bestræbelser på at forhindre væbnede aktørers angreb på og den militær anvendelse af skoler ved at godkende udkastet til retningslinjer fra Lucens til beskyttelse af skoler og universiteter mod militær anvendelse under væbnede konflikter;
51.

understreger, at oprindelses- og udsendelseslandsprincippet i direktivet om audiovisuelle medietjenester fortsat er en væsentlig forudsætning for, at audiovisuelt indhold også kan udbydes på tværs af landegrænser, og at det udgør en milepæl på vejen mod et fælles marked for tjenesteydelser; understreger imidlertid behovet for at tilpasse EU-lovgivningen til virkelighedens internet og det digitale miljø og til at rette særlig opmærksomhed mod virksomheder, som tilbyder audiovisuelt indhold online, og som forsøger at undgå beskatning i visse medlemsstater ved at slå sig ned i et land, der har en meget lav skatteprocent;
64.

mener, at EIB's program for ungdomsbeskæftigelse (med et udlånsvolumen på 6 mia. EUR), der omfatter arbejdspladser for unge og investering i kompetencer, er meget vigtigt med henblik på at løse disse problemer; glæder sig over den midlertidige gennemførelsesrapport, der viser, at der er gjort vigtige fremskridt på området, f.eks. at der er stillet 4,9 mia. EUR til rådighed i form af lån via programdelen for investeringer i kompetencer, og at der er ydet lån på 2,7 mia. EUR via programdelen for arbejdspladser for unge; anerkender den tidlige realisering af programmets mål;
82.

minder om behovet for at opstille en integreret og samlet strategi for bekæmpelse af tortur ved at sætte ind over for de grundlæggende årsager; mener, at dette bør omfatte en generel institutionel gennemsigtighed, en stærkere politisk vilje på statsplan til at bekæmpe mishandling; understreger det uopsættelige behov for at sætte ind over for fattigdom, ulighed, forskelsbehandling og vold gennem nationale forebyggelsesmekanismer og styrkelse af lokale myndigheder og ngo'er; understreger behovet for yderligere at udvikle EU's udviklingssamarbejde og gennemførelsesmekanismer for menneskerettigheder med henblik på at tackle de grundlæggende årsager til vold;
6.

tilskynder medlemsstaterne til at give mere plads i deres undervisningsplaner til politisk undervisning i EU-anliggender, til at tilpasse lærernes uddannelse til dette og med henblik herpå at stille den nødvendige knowhow og de nødvendige ressourcer til rådighed; understreger, at tilgængelig undervisning spiller en aldeles afgørende rolle for kommende borgeres dannelse ved at give dem mulighed for at erhverve et solidt grundlag af almenviden, hvilket samtidig fremmer selvstændiggørelse, solidaritet og gensidig forståelse og styrker den sociale sammenhængskraft; bemærker i den henseende, at undervisning er af væsentlig betydning som et middel til at give den enkelte mulighed for at deltage fuldt ud i det demokratiske, sociale og kulturelle liv, og mener derfor, at der ikke bør skæres drastisk i midlerne til undervisning;
13.

glæder sig over, at den europæiske støtteordning for frugt og grøntsager, der er baseret på producentorganisationerne, fastholdes i aftalen om reformen af den fælles landbrugspolitik, hvilket Kommissionen anerkender i sit offentlige høringsdokument »A Review of the EU Regime for the Fruit and Vegetables Sector«, og støtter derfor Newcastle-gruppens arbejde, der tager sigte på at forbedre EU's frugt- og grøntordning, hvorunder der bør tages hensyn til de særlige omstændigheder ved lovgivningen for andelsselskaber i de forskellige medlemsstater for ikke at begrænse oprettelsen af nye producentorganisationer og samtidig respektere, at visse producenter beslutter at holde sig uden for producentorganisationssystemet; støtter ligeledes indførelsen af et EU-instrument til styring af alvorlige kriser, når de berører flere medlemsstater, og understreger, at et sådant instrument bør være åbent for alle producenter, uanset om de tilhører en producentorganisation eller ej;
—

ændre artikel 45 i forordning (EU) nr. 1093/2010, i forordning (EU) nr. 1094/2010 og i forordning (EU) nr. 1095/2010 og omdanne styrelsesudvalgene i de tre europæiske tilsynsmyndigheder til uafhængige organer med tre professionelle personer med et EU-mandat, som udnævnes af Europa-Parlamentet, formændene for de europæiske tilsynsmyndigheder og den administrerende direktør, og tildele medlemmerne af styrelsesudvalget ret til at stemme om tilsynsrådet for at sikre større uafhængighed af nationale interesser; formanden for styrelsesudvalget skal være den samme som formanden for tilsynsrådet og skal have en afgørende stemme i både styrelsesudvalget og i tilsynsrådet;
H.

der henviser til, at en række medier, almindelige borgere samt politiske og religiøse ledere i disse lande i stigende grad søger at intimidere LGBTI-personer, begrænse såvel deres som ngo’ers og menneskerettighedsgruppers rettigheder og legitimere volden imod dem; der henviser til, at et tabloidblad i Uganda kort efter, at præsident Museveni havde underskrevet loven, offentliggjorde en liste med navne og billeder af 200 ugandiske bøsser og lesbiske, hvilket fik yderst negative konsekvenser for deres sikkerhed; der henviser til, at medierne har berettet om et stigende antal arrestationer og vold mod LGBTI-personer i Nigeria;
37.

henleder opmærksomheden på, at energisikkerhed er tæt forbundet med klimaændringer; mener, at energisikkerheden skal forbedres ved at reducere EU's afhængighed af fossile brændstoffer; understreger det faktum, at forvandlingen af Arktis udgør et betragteligt element i klimaændringens indvirkning på EU's sikkerhed; understreger nødvendigheden af at tackle denne risikomultiplikator ved hjælp af en styrket EU-strategi for Arktis og en forbedret politik for EU-produceret vedvarende energi og energieffektivitet, som i betydelig grad mindsker Unionens afhængighed af eksterne kilder og dermed forbedrer dens sikkerhedsposition;
G.

der henviser til, at der den 21. og 24. februar 2014 fandt et stort antal tilbageholdelser sted i forbindelse med fredelige demonstrationer til støtte for de sagsøgte i Bolotnaja-plads-sagen; der henviser til, at mere end 200 personer, der samledes uden for byretten i Zamoskvoretsky den 24. februar 2014 for at høre afsigelsen af dommen, blev tilbageholdt i flere timer; der henviser til, at oppositionslederne Boris Nemtsov og Aleksei Navalny senere blev idømt en 10-dages fængselsstraf; der henviser til, at Aleksei Navalny er blevet sat i husarrest de næste to måneder og den 5. marts 2014 blev udstyret med et elektronisk armbånd med henblik på at overvåge hans aktiviteter;
19.

anerkender EU’s store ansvar for at sikre, at EU's fiskeri er baseret på de samme standarder for miljømæssig og social bæredygtighed og gennemskuelighed inden for og uden for EU-farvande; bemærker, at en sådan kohærens kræver koordination både inden for Kommissionen og mellem Kommissionen og de enkelte medlemsstaters regeringer;
26.

konstaterer med bekymring, at den finansielle krise og den deraf følgende recession har ramt mange europæiske SMV'er hårdt, og at et betydeligt antal SMV'er er endt med likvidation, i stedet for at virksomheden fik en ny start; Fremhæver betydningen af gunstige lovgivningsmæssige rammer for at fremme sunde omstruktureringer og dermed bevarelse af arbejdspladser; bifalder Kommissionens handlingsplan for iværksætterkultur, der støtter medlemsstaternes bestræbelser på at gøre det lettere for sunde virksomheder at overleve og for seriøse iværksættere at få en ny chance, eftersom dette vil have positiv indvirkning på jobskabelsen; opfordrer indtrængende Kommissionen til at forelægge en oversigt over de foranstaltninger, der er truffet i de forskellige medlemsstater, for at forbedre iværksætterklimaet; understreger medlemsstaternes ansvar for at gøre fuld anvendelse af Kommissionens tilbudte støtte til at forbedre iværksætterklimaet; glæder sig over Kommissionens bestræbelser på at oplyse borgere og virksomheder om finansieringsmuligheder gennem publikationer såsom »oversigt over finansielle bestemmelser« og »støttemuligheder i perioden 2007-2013«;
30.

gentager sin støtte til, at der i alle EU-aftaler med tredjelande skal medtages en gensidig konditionalitet og politiske klausuler om menneskerettighederne og demokrati som udtryk for en samstemmende bekræftelse af, at begge parter slutter op om disse værdier, uanset situationen med hensyn til beskyttelse af menneskerettighederne i et givet land, samt passende sikkerhedsforanstaltninger til at sikre, at suspensionsmekanismen ikke kan misbruges af nogen af parterne;
C.

der henviser til, at DPRK i forbindelse med nedsættelsen af Undersøgelseskommissionen erklærede, at det »totalt ville afvise og ignorere den«, og efterfølgende nægtede at give den indrejsetilladelse samt undlod at samarbejde med den på nogen måde; der henviser til, at det nordkoreanske regime generelt har undladt at samarbejde med FN og har afvist alle resolutioner fra FN’s Menneskerettighedsråd og Generalforsamling vedrørende menneskerettighederne i Nordkorea; der henviser til, at regimet har undladt at samarbejde med FN's særlige rapportør om menneskerettighedssituationen i landet og har afvist enhver assistance fra FN's højkommissær for menneskerettigheder;
28.

glæder sig over de indledende foranstaltninger fra Kommissionens side til at gøre det muligt for Ukraine at tackle en energikrise, såfremt Rusland afbryder gasforsyningen til landet, og opfordrer indtrængende Rådet og Kommissionen til at bistå og støtte Kiev i dens bestræbelser på at løse den mangeårige gasstrid med Moskva; understreger det presserende behov for en stærk fælles energisikkerhedspolitik (en Energiunion) med henblik på at mindske EU's afhængighed af russisk olie og gas, herunder diversificering af energiforsyningen, den fulde gennemførelse af den tredje energipakke og muligheden for suspension af gasimporten, når det er nødvendigt; mener, at South Stream-rørledningen ikke bør bygges, og at andre forsyningskilder bør gøres tilgængelige; er overbevist om, at EU-bistand til Ukraine med henblik på forsyning i den modsatte retning gennem yderligere diversificering, forbedret energieffektivitet og effektive forbindelser med EU vil styrke Ukraine mod politisk og økonomisk pres; minder i den forbindelse om energifællesskabets strategiske rolle, og at Ukraine har formandskabet i 2014;
25.

anser TOP 10-høringen for at være en nyttig proces og resultatet af høringen for et vigtigt signal fra SMV'er og de organisationer, der repræsenterer dem; opfordrer Kommissionen til at fortsætte dette initiativ med regelmæssige mellemrum ved hjælp af Eurobarometeret; konstaterer imidlertid en betydelig skævhed i den geografiske fordeling af reaktioner på TOP 10-høringsprocessen; opfordrer Kommissionen til at gennemføre en efterfølgende evaluering af årsagerne bag en sådan ubalance med henblik på at sikre, at de indsamlede oplysninger ikke er farvet af manglende kendskab eller andre faktorer, der måtte have fordrejet den feedback, der indsamles;
23.

understreger i denne forbindelse, at de samlede uindfriede forpligtelser har nået et kritisk niveau, der i sidste ende kan føre til et strukturelt underskud på EU-budgettet, hvilket er imod traktatens bestemmelser (artikel 310 og 323 i TEUF); er dybt bekymret over, at mængden af ubetalte regninger i slutningen af året konstant er vokset siden 2011 (23,4 mia. EUR ved udgangen af 2013 alene for samhørighedspolitikken), hvilket vil sætte loftet for betalinger fra FFR 2014-2020 under et betydeligt pres; understreger behovet for at fastsætte de årlige lofter for betalinger under FFR præcist under behørig hensyntagen til bl.a. dynamikken i samhørighedspolitikken, navnlig timingen for programmering, gennemførelse, den endelige afslutning af programmerne og frigørelser;
D.

der henviser til, at nationale bidrag til EU-budgettet, baseret på BNI, som for øjeblikket udgør omkring 74 % af EU's samlede indtægter, ikke kan anses for at være egentlige egne indtægter, da de kun udgør overførsler fra nationale statskasser til EU-budgettet; der henviser til, at den momsbaserede indtægt, der udgør omkring 11 % af EU's indtægter, har udviklet sig på en sådan måde, at den også betragtes som et nationalt bidrag til EU-budgettet; der henviser til, at denne situation er blevet forstærket i løbet af årtier med tankegangen bag »rimelige modydelser«, hvilket også klart har været fremherskende i Det Europæiske Råds konklusioner af 7.-8. februar 2013 om den flerårige finansielle ramme for 2014-2020 og i vidt omfang har forhindret en strukturel reform af EU-budgettet;
J.

der henviser til, at Pakistans blasfemilove gør det farligt for religiøse mindretal til at udtrykke sig frit eller deltage åbent i religiøse aktiviteter; der henviser til, at deres anvendelse i årevis har givet anledning til global bekymring, da beskyldningerne ofte er motiveret af opgør, økonomisk vinding eller religiøs intolerance, og fremmer en kultur af selvtægt, der giver pøbler en platform for chikane og angreb; der henviser til, at FN's menneskerettighedsmekanismer har anmodet Pakistan om at ophæve blasfemilovene eller i det mindste straks at indføre beskyttelsesforanstaltninger for at forhindre, at loven misbruges til at forfølge borgere, der ofte kommer fra minoritetssamfund;
24.

erindrer om, at en velfungerende offentlig transport vil få større betydning, også på grund af den aldrende befolkningsstruktur, og at den desuden er nødvendig for at nå klimamålene inden for rammerne af EU 2020-strategien; opfordrer til, at der udarbejdes fælles værktøjer til at sikre en optimeret multimodalitet inden for effektive offentlige transporttjenester af høj kvalitet med henblik på at sikre både den frie bevægelighed for personer og sådanne tjenesters konkurrenceevne;
20.

forventer, at frihandelsaftalen vil omfatte et kapitel med bindende bestemmelser, der kan håndhæves, om bæredygtig udvikling, der afspejler EU og Vietnams fælles vilje til at fremme respekt for samt overholdelse og håndhævelse af internationale menneskerettighedskonventioner, de otte grundlæggende ILO- konventioner og centrale multilaterale miljøaftaler, herunder konventionen om international handel med udryddelsestruede vilde dyr og planter (CITES), med foranstaltninger i tilfælde af overtrædelse om inddragelse af uafhængige civilsamfundsorganisationer, som repræsenterer økonomiske, sociale og miljømæssige aktører, i overvågningen af forhandlingerne om frihandelsaftalen og gennemførelsen og overvågningen af kapitlet om bæredygtig udvikling, samt til at tilskynde virksomhederne til at gennemføre CSR-praksis under hensyntagen til internationalt anerkendte principper og instrumenter såsom OECD's retningslinjer for multinationale virksomheder og FN's vejledende principper om erhvervslivet og menneskerettigheder samt FN's principper om ansvarlig investering og rapportering, og til at løse uafklarede spørgsmål såsom velfærd for både husdyr og vilde dyr;
35.

minder om, at fortsat efteruddannelse, hvad angår viden og færdigheder, er nødvendig for at finde en plads på arbejdsmarkedet og bemærker, at åbne uddannelsesressourcer kan lette livslang læring, der er nødvendig for at forblive konkurrencedygtig på arbejdsmarkedet; opfordrer til en mere kønsafbalanceret anvendelse af ikt med henblik på at sikre, at kvinder, der står uden for arbejdsmarkedet i en given periode (pga. barsel eller andre familieopgaver), også kan få gavn af denne form for uddannelse, således at de kan ajourføre deres færdigheder og uddanne sig og derved forbedre deres fremtidige genbeskæftigelsesmuligheder på arbejdsmarkedet;
F.

der henviser til, at den nederlandske jesuitpræst Frans van der Lugt, som havde boet i Syrien i mange årtier og velkendt for at nægte at forlade den belejrede by Homs, blev slået og dræbt ved skud af bevæbnede mænd den 7. april 2014; der henviser til, at FN's generalsekretær har fordømt denne umenneskelige voldshandling mod en mand, som stod ved den syriske befolkning til trods for belejringer og stigende vanskeligheder; der henviser til, at andre kristne forbliver i klosteret, hvor fader van der Lugt blev dræbt, og at det internationale samfund er bekymret over deres sikkerhed, idet det er bekymret over sikkerheden for de mange civile, der stadig er fanget i byen Homs, der fortsætter med at være under belejring;
16.

glæder sig over de foranstaltninger, der er truffet — i overensstemmelse med anbefalingerne fra styringsgruppen for forbindelserne med de nationale parlamenter — siden Lissabontraktatens ikrafttræden for at intensivere samarbejdet mellem de nationale parlamenter og Europa-Parlamentet, navnlig hvad angår planlægning og forøgelse af antallet af interparlamentariske udvalgsmøder (50 siden 2010), fremsendelse af indlæg (begrundede udtalelser og bidrag) til medlemmerne af de nationale parlamenter og de relevante politiske organer i de nationale parlamenter, indførelse af videokonferencer, fremme af bilaterale besøg, tekniske forbedringer af den interparlamentariske udveksling af oplysninger om EU-information (IPEX), en stigning i antallet af samarbejdsprojekter der gennemføres inden for rammerne af Det Europæiske Center for Parlamentarisk Forskning og Dokumentation (ECPRD), besøg af administrative tjenestemænd samt udveksling af information og bedste praksis; mener, at disse foranstaltninger bidrager til at gøre de interparlamentariske forbindelser mere effektive og mere fokuserede og samtidig medvirker til en parlamentarisk demokratisering;
20.

tilskynder EU til at undersøge muligheden for i samarbejde med internationale organisationer at udvide den tekniske bistand til Iran med henblik på at bistå med den reform af strafferetsplejeloven, som det iranske parlament i øjeblikket har planer om; udtrykker navnlig bekymring over, at de tilbageholdte ikke har adgang til advokatbistand under afhøring, over de alvorlige beskyldninger om, at der sker overgreb under varetægtsfængslinger, både før og efter der er rejst tiltale, og over, at civile borgere fremstilles for revolutionsdomstole; påpeger, at uafhængighed af politisk indblanding og frie retslige behandlinger udgør en central faktor for at udvikle en moderne strafferetsplejelov og er vigtige med hensyn til at tage hånd om menneskerettighedsspørgsmål;